2007. aastal olid  otsesed välisinvesteeringud Marokosse 4,6 miljardit USD. Enim on investeeritud turismisektorisse (33% kõigist otseinvesteeringutest), kuid ka tööstusesse, telekommunikatsiooni ja kinnisvarasse. Suurimad välisinvestorid on olnud Euroopa Liidu liikmesriikide, sh Prantsuse, Hispaania, Portugali ja Hollandi ettevõtted. 2007. aastal moodustasid otseinvesteeringud Euroopa Liidu liikmesriikidest 73,5% kogu investeeringute mahust. 19,3% otsestest välisinvesteeringutest tuli Araabiamaadest (peamiselt nn  laheriikidest). Eesti Panga andmetel on Marokosse investeerinud ka Eesti ettevõtjad. Investeeringute voolu jätkumiseks on valitsus investeerinud infrastruktuuriprojektidesse ligikaudu 13,6 miljonit eurot.